तेजाब आक्रमण

तेजाब आक्रमण कुनै मानिसलाई मार्ने, कुरूप बनाउने वा अङ्गभङ्ग गर्ने उद्देश्यले उसको शरीरमा अम्ल फालेर गर्ने एक प्रकारको हिंसा वा अपराध हो। अम्ल फ्याँक्दा विशेषत मानिसको अनुहारमा फ्याल्ने गरेका घटना बढी पाइन्छ। यो घटनाबाट महिलाहरू बढी पीडित भएको कुरा महिला अधिकारकर्मीहरू बताउँछन्। अम्ल आक्रमणले पीडितको छालाको तन्तु सखाप पार्न सक्छ भने हाड-जोर्नीमा समेत गहिरो प्रभाव पार्दछ। अम्ल फ्याँक्ने निर्मम अपराध गर्न मानिसहरू सल्फ्युरिक वा नाइट्रिक अम्लको सहारा लिन्छन्। सल्फ्युरिक अम्ललाई त अझ रसायनहरूको राजा नै भन्ने गरिन्छ। हाइड्रोक्लोरिक अम्ल कम असरदार भएकाले अपराधीहरूले नाइट्रिक वा सल्फ्युरिक अम्ललाई बढी प्राथमिकता दिने गरेको पाइन्छ। अम्लको आक्रमणबाट हुने दिर्घकालिन समस्यामा अन्धोपन, शरिर र छालामा कहिले नमेटिने दाग बस्ने जस्ता शारिरिक समस्या देखिन्छन् भने समाजमा पनि पीडितहरूलाई घृणाको नजरले हेर्ने गरिन्छ। अहिले अम्लको आक्रमण विश्वका धेरै ठाउँको समस्या हो। सन् १९९० यता बङ्गलादेशमा महिला विरूद्ध यो अपराध आकासिदो स्थितिमा रहेको कुरा विभिन्न सर्वेक्षणहरूले देखाएका छन्। सन् १९९९ र सन् २०१३ को बीचमा ३,५१२ बङ्गलादेशी नागरिकहरू यो अपराधको चपेटामा परेको पाइयो।  यद्यपि युरोपसहित अम्ल आक्रमण विश्वभरी जहाँ पनि घट्ने घटना हो तर यसको प्रभाव दक्षिण एसियामा विशेष रहेको छ।

इपिडिमियोलोजी
अनुसन्धानकर्ता तथा यसमा सक्रिय व्यक्तिहरूका अनुसार तेजाब आक्रमण मुलत बङ्गलादेश, भारत,https://www.bbc.co.uk/news/resources/idt-4799f705-bc19-4b9f-8391-1f955f800d2a(https://www.bbc.co.uk/news/resources/idt-4799f705-bc19-4b9f-8391-1f955f800d2a) "Still smiling The women fighting back after acid attacks"] बीबीसी. Naomi Grimley. नेपाल, कम्बोडिया, भियतनाम, लाओस, संयुक्त अधिराज्य, केन्या, दक्षिण अफ्रिका, युगान्डा, पाकिस्तान, र अफगानिस्तान जस्ता राष्ट्र हरूमा बढी हुने गरेका छन्। तर वास्तवमा तेजाब आक्रमणबाट संसारको कुनै पनि स्थान सुरक्षित छैनन्। तेजाब आक्रमणबाट आक्रान्त केही देशहरूमा:

 अफगानिस्तान
 अष्ट्रेलिया
 बङ्गलादेश
 बेल्जियम
 बुल्गेरिया
 कम्बोडिया
 चीन
 कोलम्बिया
 फ्रान्स
 गाबोन
 जर्मनी
 भारत
 इन्डोनेशिया
 इरान
 गणतन्त्र आयरल्यान्ड
 इजरायल
 इटाली
 जमैका
 केन्या
 लाओस
 मेक्सिको
 म्यानमार
 नेपाल
 नाइजेरिया
 फिलिपिन्स
 पाकिस्तान
 रूस)
 श्रीलङ्का
 स्वीडेन
 दक्षिण अफ्रिका
 ताइवान
 तान्जानिया
 थाइल्याण्ड
 युगान्डा
 संयुक्त अधिराज्य
 संयुक्त राज्य
 भियतनाम


दक्षिण अमेरिका, उत्तरी अफ्रिका, मध्य अफ्रिका, मध्य पूर्व एवं मध्य एशियामा समेत तेजाब आक्रमणका समाचारहरू प्रकाशमा आएका छन्। अहिले पनि, दक्षिण एसियामा सबैभन्दा बढी तेजाब आक्रमणका घटना घटेको देखिन्छ।

संयुक्त अधिराज्यका प्रहरीहरूको दाबी छ कि तेजाब आक्रमणका मुद्दाहरूको उजुरी गर्न मानिसहरू डराउने भएकाले यस सम्बन्धी वास्तविक तथ्याङ्क आधाकारिक तथ्याङ्क भन्दा बढी छ।
सन्दर्भ सामग्रीहरू

बाह्य कडीहरू
 अन्तर्राष्ट्रिय एसिड सर्वाइवर्स ट्रष्ट 
श्रेणी:महिला विरुद्धका हिंसाहरू
श्रेणी:फौजदारी अपराध
श्रेणी:महिला सम्पादनथन २०१५ मा बनाइएका वा सुधारिएका लेखहरू
श्रेणी:विकी विमिन एडिटाथन २०२५ मा बनाइएका वा सुधारिएका लेखहरू